als_Latn dik_Latn sag_Latn
Ministri i Shëndetësisë Bujar Osmani sot në mënyrë simbolike e shënoi fillimin e vaksinimit kundër gripit të tipit A(H1N1) dhe u imunizua në Entin e qytetit për mbrojtje shëndetësore në Shkup.
Ministri i Shëndetësisë Bujar Osmani sot në mënyrë simbolike e shënoi fillimin e vaksinimit kundër gripit të tipit A(H1N1) dhe u imunizua në Entin e qytetit për mbrojtje shëndetësore në Shkup.
"Sot e shënojmë fillimin e vaksinimit kundër gripit të ri të tipit A(H1N1). U vaksinova me vaksinën e njejtë me të cilën do të vaksinohen qytetarët. Ky aksion pasoi pas vaksinimit të punonjësve mjekësorë, e cila është në rrjedhë. Prioritet i jepet të sëmurëve kronikë, fëmijëve të moshës mbi gjashtë muaj (me sëmundje kronike) dhe gratë shtatzëna pas muajit të tretë të shtatzanisë", deklaroi Osmani.
Vaksinimi do të zhvillohet në qendrat për shëndet publik në ish-entet për mbrojtje shëndetësore për të moshuarit dhe në shtëpitë mjekësore, gjegjësisht ekipet parandaluese për fëmijët deri në moshën 18 vjeçare.
Ai theksoi se vaksinat të cilat shfrytëzohen në Maqedoni janë prodhuar nga kompani farmaceutike botërore dhe janë liçencuar nga ana e agjencive zyrtare të Bashkimit Evropian dhe SHBA-së. Organizata Botërore e Shëndetësisë, tha ai, çdo herë thekson se kjo vaksinë është e sigurt sa edhe vaksina kundër gripit sezonal dhe se është e sigurt edhe për të sëmurët kronikë, gratë shtatzëna dhe për fëmijët.
"Dua të dërgoj apel deri te qytetarët se me fillimin e sezonit të gripit gjithnjë e më e madhe është mundësia të rritet numri i pacientëve të sëmurë. Shkenca e mjekësisë, ekspertët vendor dhe OBSH-ja janë dakord se mbrojtja më e mirë është vaksinimi i cili është në bazë vullnetare. Me këtë jo vetëm që mbrohen vetvetiu dhe shëndetin tuaj, por i mbroni edhe më të afërmit tuaj dhe kontribuoni të parandalohet përhapja e mëtejme e epidemisë, ndërsa me këtë do të ndikoni të kthehet jeta normale në vend", theksoi Osmani.
Si mjek, si ministër dhe si njeri, tha ai, besoj vetëm në rekomandimet, vetëm në institucionet zyrtare dhe shkencës së mjekësisë se kjo vaksinë është e sigurt dhe e dobishme.
"Maqedonia është vendi i parë jashtë BE-së që ka filluar me vaksinim. Maqedonia siguroi qasje deri te vaksinat aq sa ka nevojë dhe në kohë kur ka nevojë. Mbetet në vlerësimin profesionist të Komisionit për grip pandemik dhe në varshmëri nga jehona dhe projeksionet si do të zhvillohet pandemia edhe mëtej, aq sasi do të furnizohen. Është e rëndësishme që u sigurua qasje deri te vaksinat në sasi të pakufizuara dhe në kohë në të cilën ne dëshirojmë", shtoi Osmani.
Lidhur me atë se sa është jehona e personelit mjekësor për vaksinim, tha se duke pasur parasysh nivelin e tyre të profesionalizmit dhe arsimimit, ajo nuk është në nivel të kënaqshëm. Për personelin mjekësor u furnizuan 5.000 vaksina, por prej tyre deri më tani janë harxhuar vetëm 20 për qind.
"Besojmë se në periudhën e ardhshme do të rritet numri i mjekëve që do të vaksinohen. I kuptoj dilemat për shkak të gjithë antifushatës që zhvillohej në botë ë nivel global për vaksinim. Hallka kryesore në gjithë sistemin në luftën kundër pandemisë me shembullin e tyre t'u tregojnë pacientëve për efikasitetin nga vaksinimi dhe në mënyrë aktive të kyçen në këtë luftë kundër pandemisë. Si po hymë në sezonin e gripit do të jemi dëshmitarë të pasojave nga ai dhe asaj se cilat janë pasojat nga jovaksinimi dhe nga vaksinimi", theksoi Osmani.
Duke i përgjigjur në pyetjen e gazetarëve, ai tha se në qoftë se ka ministra të sëmurë kronikë në Qeveri sigurisht që do të vaksinohen.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn